གསང་བ་ཡེ་ཤེས་མཁའ་འགྲོའི་འཇའ་ལུས་མཁའ་སྤྱོད་སྒྲུབ་ཐབས་བཀླག་ཆོག་ཏུ་བཀོད་པ་བདེ་ཆེན་གསང་ལམ་ཞེས་བྱ་བ་བཞུགས་སོ། བདེ་ཆེན་ཡེ་ཤེས་གསང་བའི་ལམ། །སྟོན་མཛད་ཡེ་ཤེས་མཁའ་འགྲོ་ལ། །བཏུད་ནས་མཁའ་སྤྱོད་སྒྲུབ་པའི་ཐབས། །བཀོད་ལ་བཀས་གནོངས་བྱིན་རླབས་སྩོལ། དེ་ལ་གསང་བ་ཡེ་ཤེས་ཀྱི་མཁའ་འགྲོའི་འཇའ་ལུས་མཁའ་སྤྱོད་སྒྲུབ་ཐབས་ཉམས་སུ་ལེན་པ་ལ། སྔོན་འགྲོ་དངོས་གཞི་རྗེས་ཀྱི་རིམ་པ་ལས། ཐོག་མར་དབེན་པའི་གནས་སུ་མཁའ་འགྲོའི་དཀྱིལ་འཁོར་འདུ་བྱ་ལ་མཆོད་གཏོར་སོགས་ཅི་འབྱོར་བཤམ། དེ་ནས་རང་གི་མདུན་དུ་ཉེར་མཁོ་ཌཱ་དྲིལ་ནང་མཆོད་སོགས་དགོས་པའི་ཡོ་བྱད་ཚང་བར་བྱས་ལ། དང་པོ་སྐྱབས་སེམས་ནི། སྐྱབས་ཡུལ་གསལ་གདབ་པ་ལ། » རང་གི་སྙིང་ཁའི་འོད་ཟེར་གྱིས་བསྐུལ་བའི་རྒྱལ་ཡུམ་ཡེ་ཤེས་མཁའ་འགྲོའི་དཀྱིལ་འཁོར་ཕྱོགས་བཅུ་དུས་བཞིའི་སྐྱབས་ཡུལ་མ་ཚང་བ་མེད་པས་བསྐོར་བ་མདུན་གྱི་ནམ་མཁར་བཛྲ་ས་མཱ་ཛ། ན་མོ། དུས་གསུམ་སངས་རྒྱས་སྐྱབས་ཡུལ་འགྲོ་བའི་མགོན༔ མ་སྲིང་མཁའ་འགྲོའི་ཚོགས་ལ་སྐྱབས་སུ་མཆི༔ བདག་གི་དགེ་འདིས་མ་གྱུར་འགྲོ་ཀུན་ཚོགས༔ འཇའ་ལུས་གོ་འཕང་ཐོབ་པར་སེམས་བསྐྱེད་དོ༔ «གཉིས་པ་ཡན་ལག་བདུན་པ་ནི། » བླ་མ་ཡི་དམ་མཁའ་འགྲོའི་དཀྱིལ་འཁོར་ལྷ། །འདིར་གཤེགས་པདྨ་ཉི་ཟླའི་གདན་ལ་བཞུགས། །གུས་པས་ཕྱག་འཚལ་ཕྱི་ནང་གསང་མཆོད་འབུལ། །སྡིག་པ་ཀུན་བཤགས་དགེ་ལ་རྗེས་ཡི་རང་། །བླ་མེད་གསང་ཆེན་ཆོས་ཀྱི་འཁོར་ལོ་བསྐོར། །དགེ་ཚོགས་ཀུན་ཏུ་བཟང་པོའི་རྒྱུར་བསྔོའོ། ཛཿཧཱུྃ་བཾ་ཧོཿ ཚོགས་ཞིང་རྣམས་རང་ལ་ཐིམ་པར་གྱུར། «དེ་ནས་དཀར་གཏོར་སྔོན་དུ་འགྲོ་བས། བགེགས་གཏོར་བསང་སྦྱང་། » རྃ་ཡྃ་ཁྃ། ཨོཾ་སྭ་བྷཱ་ཝ«ས་སྦྱང་། » སྟོང་པའི་ངང་ལས། བྷྲཱུྃ་ལས་རིན་པོ་ཆེ་སྣོད་ཡངས་ཤིང་རྒྱ་ཆེ་བའི་ནང་དུ་ལན་ཆགས་བགེགས་ཀྱི་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར། ན་མཿསརྦ་ཏ་ཐཱ་ག་ཏ་བྷྱོཁཾ་སྭཱ་ཧཱ། «གསུམ་པ་བགེགས་བསྐྲད་པ་ནི། » ཧཱུྃ་བྷྱོ༔ མ་ཅིག་ཡུམ་ཆེན་ཁྲོས་མའི་ཐུགས་ཀ་ནས༔ བར་མེད་ཁྱབ་པར་འགུགས་པའི་ཕོ་ཉ་འཕྲོས༔ གནོད་བྱེད་བགེགས་ཚོགས་གཏོར་མ་ལེན་ཕྱིར་ཁུག༔ བདག་གི་བསྒོ་བའི་བཀའ་ལ་ཉན་པར་གྱིས༔ མཆོད་སྦྱིན་འདི་ཁྱེར་རང་རང་གནས་སུ་དེངས༔ ཅི་སྟེ་མི་འགྲོ་འདི་རུ་གླགས་བལྟ་ན༔ བདག་ཉིད་དབྱིངས་ཕྱུག་མཁའ་འགྲོ་ཐུགས་ཁྲོས་ནས༔ སྐར་ལྟར་འཁྲུགས་པའི་མཚོན་ཆ་ཐུན་དུ་བརྡེག༔ མེ་ལྟར་འབར་བས་བགེགས་དཔུང་བསྲེགས་གཏོར་གཞོམ༔ དེ་བས་བགེགས་ཚོགས་འབྱུང་པོ་ཕྱིར་དེངས་ཤིག༔ ཨོྃ་བཛྲ་ཝཱ་ར་ཧཱི་ཀྲོ་ཏི་ཀཱ་ལི་ཧ་རི་ཎི་ས་ཧཱུྃ་ཕཊ྄ཿ གནོད་བྱེད་བགེགས་ཚོགས་ཨུ་ཙ་ཏ་ཡ་ཕཊཿ «བཞི་པ་མཚམས་གཅོད་པ་ནི། » ཧཱུྃ་བྷྱོ༔ བདག་ཉིད་ཁྲོས་མ་རིགས་ལྔའི་ཐུགས་ཀ་ནས༔ མཚོན་ཆ་མེ་རི་དྲག་པོ་ཐོག་ལྟར་འཕྲོས༔ གནོད་བྱེད་ཚར་གཅོད་མཚམས་གཅོད་ལས་གྲུབ་ནས༔ ཚུར་འདུས་མི་ཤིགས་རྡོ་རྗེའི་གུར་ཁང་གྱུར༔ ཨོྃ་བཛྲ་ཛྭ་ལ་རཀྵ་རཀྵ་ཧཱུྃ་ཕཊ྄ཿ «ལྔ་པ་མཆོད་རྫས་བྱིན་གྱིས་བརླབ་པ་ནི། » རྃ་ཡྃ་ཁྃ༔ ཨོྃ་ཨཱཿཧཱུྃ༔ «ལན་གསུམ༔» ཧཱུྃ༔ ཕྱི་སྣོད་གླིང་བཞི་ཉི་ཟླ་བྷནྡྷའི་སྣོད༔ ནང་བཅུད་དབང་པོ་རྣམ་ལྔ་སྨན་རཀ་དང་༔ གཏོར་མཆོད་བྷ་ལིང་ག་ཎ་ཚོགས་ཀྱི་རྫས༔ གསང་མཆོད་སྦྱོར་སྒྲོལ་སྤྱན་གཟིགས་ལ་སོགས་པ༔ མ་སྲིང་མཁའ་འགྲོ་མཉེས་པའི་རྫས་སུ་གྱུར༔ ཨོྃ་བཛྲ་པུཥྤེ་ཨཱཿཧཱུྃ༔ «ནས་»ཤབྡ་ཨཱཿཧཱུྃ༔ ཨོྃ་རཱུ་པ སྤརྴེ་ཨཱཿཧཱུྃ་ཨོྃ་སརྦ་ཨ་ཧཾ་པཉྩ་པཱུ་ཛ་ཨཱཿཧཱུྃ༔ ཨོྃ་སརྦ་པཉྩ་ཨ་མྲྀ་ཏ་ག་ཎ་ཙཀྲ་ཨཱཿཧཱུྃ༔ ཨོྃ་རུ་ཏྲ་མ་ར་ནི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བྷ་སུ་ཏ་ཨཱ་ཧཱུྃ༔ «ཞེས་ལན་གསུམ། དྲུག་པ་བྱིན་དབབ་ཅིང་བརྡ་སྒོ་དབྱེ་ནས་དམ་བཅའ་བཟུང་བ་ནི། » ཧཱུྃ༔ འོག་མིན་མཁའ་སྤྱོད་བདེ་ཆེན་ཕོ་བྲང་ནས༔ དབྱིང་ཕྱུག་ཌཱཀྐི་མ་སྲིང་རྒྱ་མཚོའི་ཚོགས༔ བསྒྲུབ་པའི་གནས་འདིར་དབང་བསྐུར་བྱིན་ཆེན་ཕོབ༔ ལྟ་བ་ཀློང་ཡངས་ཡེ་ཤེས་འཆར་སྒོ་ཕྱེས༔ ཉོན་མོངས་ཨ་འཐས་སྲིད་པའི་སྒོ་བཅད་ནས༔ དྲན་རིག་གཉུག་མའི་ཡིད་ཀྱི་ལྷ་ཞལ་མཇལ༔ འདའ་ཀ་རྡོ་རྗེ་དམ་ཚིག་དཀྱིལ་འཁོར་འདིར༔ མ་འགྲུབ་བར་དུ་མི་བཏང་སྲོག་ལྟར་བསྒྲུབ༔ ཨོྃ་བཛྲ་ཨ་བེ་ཤ་ཡ་ཕཻཾ་ཕཻཾ་ཨོཾ་པྲ་བེ་ཤ་ཡ་ཧཱུྃ་ཕཊ྄ཿ ཨོྃ་བཛྲ་ཙིཏྟ་ཧྲི་ད་ཡ་ཧཱུྃ་ཕཊ྄ཿ «དངོས་གཞི་ལ་དང་པོ་ཏིང་འཛིན་རྣམ་གསུམ་འབྱུང་བ་རིམ་བརྩེག་ནི། » ཧཱུྃ༔ ཡེ་ནས་ཆོས་རྣམས་བདག་མེད་སྟོང་པའི་དབྱིངས༔ ཨཱཿ མ་འགགས་ཟང་ཐལ་རང་བཞིན་རོལ་རྩལ་སྤྲོས༔ ཨོྃ༔ སྣ་ཚོགས་སྒྱུ་མའི་ཆོ་འཕྲུལ་ངང་ཉིད་ལས༔ ཨེ་ཡྃ་རྃ་ཁྃ་སུྃ་ཀེཾ་བྷྲཱུྃ་ཧཱུྃ་བཾ༔ དེ་ལས་རླུང་མེ་ཆུ་ས་དབང་ཆེན་གཞི༔ བྷྲཱུྃ་གྱུར་གཞལ་ཡས་ཁང་དང་ས་བོན་དང་༔ ཕྱག་མཚན་གནས་གྱུར་ལྷ་ཚོགས་གཙོ་བོར་གསལ༔ ཨོྃ་སྭ་བྷཱ་ཝ་དྷརྨ་ཨེ་ཡྃ་སུྃ་ཀེཾ་བྷྲཱུྃ༔ པྃ་པདྨ་སཱུརྻ་ཨ་ཙནྡྲ་རུ་ཏྲ་ཏི་ར་བཾ་ཧཱུྃ་བཾ་ཧ་རི་ནི་ས་བཛྲ་ཛྙཱ་ན་ཧོཿ «གཉིས་པ་གཞལ་ཡས་ཁང་དང་ལྷ་བསྐྱེད་པ་ནི། » ཧཱུྃ་ཨེ༔ མཐིང་ནག་ཁྱབ་གདལ་ལྷུན་གྲུབ་རང་བཞིན་ལ༔ འབྱུང་ལྔ་རིམ་བརྩེགས་རང་བྱུང་གཞལ་ཡས་ཁང་༔ འོད་ཟེར་སྣ་ལྔ་སྒྱུ་མ་ལྟར་ཤར་བའི༔ ཚད་མེད་བཞི་ལྡན་གྲུ་བཞི་སྒོ་བཞི་པ༔ རྩིག་པ་འདོད་སྣམ་ཕ་གུ་དྲྭ་བ་དང་༔ དྲྭ་ཕྱེད་མདའ་ཡབ་རིན་ཆེན་པུ་ཤུ་ལྡན༔ ཀ་གདུང་དྲལ་ལྕམ་འཕན་དར་སྣ་ཚོགས་འཕྱངས༔ རྟ་བབས་ཆོས་འཁོར་ཉི་ཟླ་ནོར་བུས་བརྒྱན༔ དབུས་སུ་རང་བྱུང་རིན་ཆེན་སྣ་ལྔའི་ཏོག༔ ཐོག་སྟེང་རྒྱན་དར་ཕྱི་རོལ་སྒཽ་ཁྱུད་ལྡན༔ རྡོ་རྭ་པད་ཕྲེང་དུར་ཁྲོད་མེ་རིས་བསྐོར༔ ཕྱི་ནང་བཀོད་པ་ཡོངས་རྫོགས་ཕོ་བྲང་གསལ༔ ཧཱུྃ༔ དེ་དབུས་པད་ཉི་ཟླ་གམ་ཏི་རའི་སྟེང་༔ བམ་ཡིག་དམར་སེར་ཟངས་གྲི་འབར་བས་མཚོན༔ གནས་འགྱུར་རང་ཉིད་རྡོ་རྗེ་རྣལ་འབྱོར་མ༔ གསང་བ་ཡེ་ཤེས་མཁའ་སྤྱོད་ཡུམ་ཆེན་སྐུ༔ དམར་གསལ་མདངས་ལྡན་བྱི་རུའི་དབང་ལྷུན་མདོག༔ ཞལ་གཅིག་ཕྱག་གཉིས་ཆགས་པའི་གར་སྟབས་ཅན༔ ཁྲོ་འཛུམ་དགྱེས་པའི་སྤྱན་གསུམ་སྨིན་མ་འབར༔ རལ་པའི་ཐོར་ཚུགས་ཐོད་སྐམ་རིགས་ལྔས་མཚན༔ སྤྱི་བོར་ཕག་ཞལ་མཐིང་ནག་ཕེམ་སྒྲ་ངུར༔ དར་དམར་ཅོད་པན་མཁའ་ལ་བུན་བུན་བསྐྱོད༔ ཕྱག་གཡས་ཟངས་གྲི་ནམ་མཁའི་མཐོངས་ལ་ཕྱར༔ གཡོན་པས་བྷནྡྷ་ཁ་ཊྭཱཾ་གྲུ་མོར་བརྟེན༔ རིན་ཆེན་སྙན་རྒྱན་ཕྱག་ཞབས་གདུ་བུ་འཁྲོལ༔ རུས་པའི་རྒྱན་དྲུག་གཡེར་ཁའི་སྒྲ་དང་ལྡན༔ འཁོར་བ་སྟོངས་ཕྱིར་མགོ་ཕྲེང་ག་ཤལ་འཕྱངས༔ གཅེར་མོ་བྷ་ག་ནུ་མ་རབ་ཏུ་རྒྱས༔ གཡས་བརྐྱང་གཡོན་བསྐུམ་མཁའ་ལ་གར་སྟབས་ཚུལ༔ ཡེ་ཤེས་འབར་བའི་མེ་དཔུང་ཀློང་དུ་གསལ༔ གཙོ་མོའི་ཕྱོགས་བཞི་པད་ཉི་བམ་གྱི་སྟེང་༔ ཧ་རི་ནི་སར་བསྐྱེད་པའི་མཁའ་འགྲོ་མ༔ དཀར་སེར་དམར་ལྗང་བདེ་སྤྱོད་གར་སྟབས་ཅན༔ གཙོ་ལྟར་འགྱིང་བའི་ཕྱག་མཚན་རྒྱན་ཆ་འཕྱངས༔ ཚད་མེད་བཞི་ལྡན་བདེ་གཤེགས་དཔའ་མོའི་ཚུལ༔ སྣང་སྟོང་ངང་ལ་མ་བཅོས་ལམ་གྱིས་གསལ༔ ཧྃའུ༔ གཞན་ཡང་ཕྱི་ནང་མ་སྲིང་གནས་ཉུལ་མ༔ ཞིང་རྡུལ་གྲངས་དང་ཏིལ་གང་ཕྱེས་པ་ལྟར༔ བདེ་སྤྱོད་བསྒྲུབ་ཕྱིར་ན་བུན་མཁའ་ལམ་གང་༔ དགྱེས་པའི་བརྡ་གར་གླུ་དབྱངས་དང་བཅས་ནས༔ སྐད་ཅིག་ཉིད་ལ་གནས་འདིར་གཤེགས་སུ་གསོལ༔ ཨོྃ་བཛྲ་ས་མཱ་ཡ་ཛ་ཛ་ཕཻཾ་ཕཻཾ་ཛཿཧཱུྃ་བཾ་ཧོཿ «གསུམ་པ་སྤྱན་འདྲེན་པ་ནི། » ཧཱུྃ༔ མཁའ་སྤྱོད་བདེ་ཆེན་ཨོ་རྒྱན་ཕོ་བྲང་ནས༔ གསང་བ་ཡེ་ཤེས་མ་སྲིང་ཌཱཀྐི་འབུམ༔ སྒྲུབ་ལ་དབང་བསྐུར་བྱིན་གྱིས་བརླབ་པའི་ཕྱིར༔ གསང་སྔགས་ཕོ་བྲང་གནས་འདིར་གཤེགས་སུ་གསོལ༔ ཨོྃ་བཛྲ་ཡོ་གི་ནི་ཨཱ་ཡུརྫྙཱ་ན་སུ་ཁཾ་པ་ཤཾ་སིདྡྷི་ཛ་ཛཿ ཛ་ཧཱུྃ་བཾ་ཧོཿ «བཞི་པ་བཞུགས་གསོལ་ཕྱག་འཚལ་བ་ནི། » ཧཱུྃ་བྷྱོཿ དུས་གསུམ་སངས་རྒྱས་ཐམས་ཅད་བསྐྱེད་པའི་ཡུམ༔ རིགས་ལྔ་བདེ་ཆེན་ལྷུན་གྲུབ་རང་བཞིན་འབར༔ དབྱིངས་ལས་མ་གཡོས་རྣལ་འབྱོར་ཌཱཀྐི་ཚོགས༔ ཏི་ར་ཉི་ཟླ་པདྨའི་གདན་ལ་བཞུགས༔ བྱམས་གདུང་བུ་ལྟར་བརྩེ་བར་དགོངས་མཛད་ཕྱིར༔ མ་ཅིག་ཡུམ་ཆེན་ཚོགས་ལ་ཕྱག་འཚལ་ལོ༔ བཛྲ་ས་མ་ཡ་ཏིཥྛ་ལྷན༔ ན་མོ་ཨ་ཏི་པུ་ཧོཿ པྲ་ཏཱིཙྪ་ཧོཿ ན་མོ་པུ་རུ་ཤ་ཡ་ཧོཿ «ལྔ་པ་མཆོད་པ་འབུལ་བ་ནི། » ཧཱུྃ༔ ཕྱི་མཆོད་སྣ་ལྔ་ནང་མཆོད་སྨན་རཀ་དང་༔ གཏོར་མཆོད་ག་ཎ་ཚོགས་ཀྱི་ལྷུན་པོ་སྤུངས༔ གསང་མཆོད་སྦྱོར་སྒྲོལ་མཐུན་རྫས་སྤྱན་གཟིགས་ཚོགས༔ མ་སྲིང་མཉེས་པའི་མཆོད་སྤྲིན་རྒྱ་མཚོ་འདི༔ གསང་བ་ཡེ་ཤེས་འཁོར་དང་བཅས་ལ་འབུལ༔ དགྱེས་པར་བཞེས་ནས་དབང་དང་དངོས་གྲུབ་སྩོལ༔ ཨོྃ་བཛྲ་པུཥྤེ ཤབྡ་ཨཱཿཧཱུྃ༔ ཨོྃ་རཱུ་པ སྤརྴེ་པཱུ་ཛ་ཨཱཿཧཱུྃ༔ ཨོྃ་སརྦ་ཨ་ཧཾ་པཉྩ་པཱུ་ཛ་ཨཱཿཧཱུྃ༔ ཨོྃ་སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་མ་ཧཱ་མཱཾ་ས་ཙིཏྟ་གོ་རོ་ཙ་ན་བྷ་སུ་ཏ་ཁ་ཁ་ཁཱ་ཧི༔ «དེ་ནས་བདུད་རྩི་འབུལ་ཞིང་འདི་སྐད་དོ༔» ཨོྃ་ཨཱཿཧཱུྃ༔ ཆོས་སྐུ་ཡེ་ཤེས་ཀྱི་མཁའ་འགྲོ་མའི་ཞལ་དུ་ཨོྃ་ཨཱཿཧཱུྃ༔ ལོངས་སྐུ་ཡེ་ཤེས་ཀྱི་མཁའ་འགྲོ་མའི་ཞལ་དུ་ཨོྃ་ཨཱཿཧཱུྃ༔ སྤྲུལ་སྐུ་ཡེ་ཤེས་ཀྱི་མཁའ་འགྲོ་མའི་ཞལ་དུ་ཨོྃ་ཨཱཿཧཱུྃ༔ གསང་བ་ཡེ་ཤེས་ཀྱི་མཁའ་འགྲོ་མའི་ཞལ་དུ་ཨོྃ་ཨཱཿཧཱུྃ༔ གསང་བའི་མཁའ་འགྲོ་སྡེ་ལྔའི་ཞལ་དུ་ཨོྃ་ཨཱཿཧཱུྃ༔ མཁའ་འགྲོ་ཡེ་ཤེས་མཚོ་རྒྱལ་ཞལ་དུ་ཨོྃ་ཨཱཿཧཱུྃ༔ གནུབས་སྟོན་སངས་རྒྱས་ཡེ་ཤེས་ཞལ་དུ་ཨོྃ་ཨཱཿཧཱུྃ༔ ཨོ་རྒྱན་རྩ་གསུམ་གླིང་པའི་ཞལ་དུ་ཨོྃ་ཨཱཿཧཱུྃ༔ ཌཱཀྐི་དེ་བ་དྷ་རའི་ཞལ་དུ་ཨོྃ་ཨཱཿཧཱུྃ༔ རྒྱལ་སྲས་དབང་ཆེན་རྡོ་རྗེའི་ཞལ་དུ་ཨོྃ་ཨཱཿཧཱུྃ༔ དཔལ་ལྡན་ཞིང་སྐྱོང་མགོན་པོའི་ཞལ་དུ་ཨོྃ་ཨཱཿཧཱུྃ༔ སྔགས་སྲུང་ཨེ་ཀ་ཛཱ་ཊི་ཞལ་དུ་ཨོྃ་ཨཱཿཧཱུྃ༔ གཏེར་སྲུང་མཆིམས་ཕུ་བྲག་བཙན་ཞལ་དུ་ཨོྃ་ཨཱཿཧཱུྃ༔ ཨོྃ་ཨཱཿཧཱུྃ༔ སྐུ་གསུང་ཐུགས་ཀྱི་དངོས་གྲུབ་རྣམས༔ དེང་འདིར་དབང་བསྐུར་བདག་ལ་སྩོལ༔ ཨོྃ་ཀཱ་ཡ་སིདྡྷི་ཝཱཀྐ་སིདྡྷི་ཙིཏྟ་སིདྡྷི་ཨ་བྷི་ཥིཉྩ་ཧཱུྃ༔ «དྲུག་པ་བསྟོད་པ་ནི། » ཧཱུྃ་བཾ་བྷྱོ༔ ཆོས་དབྱིངས་ལྷུན་གྲུབ་གསང་བའི་དབྱིངས་ཀློང་ནས༔ ཐུགས་རྗེའི་ཆོ་འཕྲུལ་སྒྱུ་མའི་གར་བསྒྱུར་མ༔ པདྨ་རཱ་ག་ལྷུན་པོའི་མདངས་འཁྱུད་པའི༔ ཆ་ཤས་རབ་རྫོགས་གཞོན་ནུ་གཅེར་མོ་ལྡེམ༔ ཁྲོ་འཛུམ་དགྱེས་པའི་ཞལ་རས་མདངས་བཟང་གཡོ༔ ལྕང་ལོ་འཁྱིལ་ཞིང་ཐོར་ཚུགས་རབ་ཏུ་མཛེས༔ བྷནྡྷ་སྐམ་པོའི་ཕྲེང་བ་ཚལ་གྱིས་སྤྲས༔ འཇམ་པའི་ལེ་བརྒན་ཅོད་པན་དབྱིངས་ལ་བསྐྱོད༔ ས་གསུམ་སྔངས་མཛད་སྤྱི་བོར་ཕག་ཞལ་ངུར༔ རིན་ཆེན་ལས་གྲུབ་སྙན་ཆ་ཟླུམ་ལ་འཁྱིལ༔ ཕྱག་གཡས་ཟངས་གྲིས་ཉོན་མོངས་རྩད་ནས་གཅོད༔ གཡས་པས་བྷན་དམར་སྒྲུབ་ལ་དངོས་གྲུབ་གཏེར༔ ཁ་ཊྭཱཾ་མཆན་བཅུག་དུག་གསུམ་ཟུར་དུ་འཇོམས༔ ཕྱག་ཞབས་གདུ་བུ་རིན་ཆེན་ལས་གྲུབ་འཁྲོལ༔ མགུལ་རྒྱན་མུ་ཏིག་ཆུན་པོས་སྤྲས་ལེགས་མ༔ རུས་པའི་རྒྱན་དྲུག་གཡེར་ཁ་སེང་སེང་སྒྲོགས༔ དྲུག་ཅུ་མགོ་ཕྲེང་སྡུག་བསྔལ་རྒྱ་མཚོ་སྐེམ༔ ནུ་མ་བྷ་ག་རབ་རྒྱས་བདེ་བ་གཡོ༔ ལྷ་ཚོགས་ལྡན་པའི་གཡས་བརྐྱང་གར་ལྡན་འགྲེང་༔ སྒེག་པའི་དཔའ་མོར་གཞོན་ནུའི་ཆ་ཤས་རྫོགས༔ པད་ཉི་བམ་སྟེང་དགྱེས་མཛད་དབྱངས་ཅན་མ༔ སྐུ་ལས་མཆེད་པའི་ཡེ་ཤེས་མེ་རི་འབར༔ ས་བཅུ་རྣལ་འབྱོར་སེམས་མཛད་དབྱིངས་ཕྱུག་མ༔ གསང་བ་ཡེ་ཤེས་སྐུ་ལ་ཕྱག་འཚལ་བསྟོད༔ ཧཱུྃ༔ ཞི་བའི་དབྱིངས་ཕྱུག་དཀར་གསལ་དྭངས་འཛུམ་མ༔ རྒྱས་པའི་དཔའ་མོ་བཞིན་བཟང་འོད་ལྡན་མ༔ དབང་གི་ལས་མཛད་ཆགས་པའི་བཅུད་གཡོ་མ༔ དྲག་པོའི་ལས་མཛད་རབ་ཏུ་གཏུམ་པ་མོ༔ ལས་བཞི་བདག་མོ་ཀུན་ཀྱང་གཙོ་མོའི་ཆས༔ ཕྱག་མཚན་རྒྱན་ལྡན་གར་སྟབས་ཤིགས་སེ་ཤིག༔ ཁྲོ་འཛུམ་དགྱེས་པའི་མདངས་བཟང་ཡ་ལ་ལ༔ གཡོ་བ་རབ་བཞད་བརྡ་སྐད་དི་རི་རི༔ སྤྱོད་པའི་རྣལ་འབྱོར་འཁྲུལ་འཁོར་སྣ་ཚོགས་བསྒྱུར༔ ཟབ་ལམ་གསང་བའི་བདེ་བ་ཀུན་སྟེར་མ༔ མཐོང་ན་མི་བཟོད་ཤེས་རབ་ཆ་ཤས་རྫོགས༔ བྱམས་གདུང་བུ་ལ་བརྩེ་བའི་མ་ཆེན་མོ༔ གསང་བའི་རིག་མ་ཕྲིན་ལས་བཞི་ལ་བསྟོད༔ ཧཱུྃ༔ དབྱིངས་ཕྱུག་དཔའ་མོ་མ་སྲིང་ཚོགས་བཅས་ལ༔ གུས་པས་བཏུད་དེ་རྩེ་གཅིག་བསྟོད་པའི་མཐུས༔ འཆི་མེད་འཇའ་ལུས་ཚེ་ཡི་རིག་འཛིན་སྩོལ༔ «བདུན་པ་འཛབ་བསྐུལ་ནི། » ཧཱུྃ༔ གསང་བ་དབྱིངས་ཀྱི་དབང་ཕྱུག་ཌཱཀྐིའི་ཚོགས༔ ཡེ་ཤེས་ཐུགས་དམ་འཛབ་ཀྱིས་རྒྱུད་བསྐུལ་ལ༔ ཟུང་འཇུག་བདེ་ཆེན་འཇའ་ལུས་བསྒྲུ